Amphidorini

Amphidorini er en gruppe av skyggebiller der de fleste av artene er knyttet til tørre miljøer. De har derfor meget stor evne til å motstå uttørking.

Utseende 
Små til ganske store (i alle fall opp til 30 millimeter), avlange, matte og mørke skyggebiller. De har et ganske tykt hudpanser som gjør dem motstandsdyktige mot uttørking.

Levevis 
Skyggebillene har utpregede tilpasninger til å overleve i tørre miljøer, med meget tykk, vanntett kutikula og velutviklede ekskresjonsorganer (malpighiske rør) som tar vare på det aller meste av fuktigheten. De fleste av artene lever da også i tørre omgivelser. Stort sett lever skyggebillene av ulike slags dødt plantemateriale.

Utbredelse 
De fleste av slektene holder til i ørkenområder i Nord-Amerika, men det finnes også noen i den neotropiske økosonen.

Systematisk inndeling 

 Ordenen biller, Coleoptera
 Underordenen Polyphaga
 Gruppen (infraorden) Cucujiformia
 Overfamilien heteromerer, Tenebrionoidea Latreille, 1802
 Familien skyggebiller, Tenebrionidae Latreille, 1802
 Underfamilien Blaptinae Leach, 1815 - nylig skilt ut fra Tenebrioninae
 Stammen Amphidorini LeConte, 1862
 Slekten Eleodes Eschscholtz, 1829 
 Slekten Eleodimorpha Blaisdell, 1909  
 Slekten Embaphion Say, 1824  
 Slekten Lariversius Blaisdell, 1947  
 Slekten Neobaphion Blaisdell, 1925  
 Slekten Nycterinus Eschscholtz, 1829  
 Slekten Trogloderus Leconte, 1879

Referanser

Eksterne lenker 
 bugguide.net - bildedatabase over nordamerikanske insekter 
 

Skyggebiller
Biller formelt beskrevet i 1862
Dyr formelt beskrevet av John Lawrence LeConte